钦定古今图书集成/明伦汇编/闺媛典/第176卷 > 李时若妻李氏
## 钦定古今图书集成/明伦汇编/闺媛典/第176卷 > 李时若妻李氏

按《鹤庆府志》：李氏，李时若妻。夫死，年二十一，子富春，
才三龄，氏矢志绩纺，拮据教春。春长绝，颖异而豪放。
氏面夫神主，啮其肩而责曰：“尔父偃蹇以没，尔若此，
我何面目见尔父泉下乎？”春因悔泣，遂肆力于学。氏
疾笃，春尝粪吁天，衣不解带者百馀日，疾寻痊。有司
旌之。